46 C. PLINII HIST. NAT. LIB. XXX. 



mina lien ovium tostus , atque e vino potus : palumbus 

 frus ex posca decoctus : apodes ex vino : cinis ibidis 

 sine pennis crematae potus. Quod praeterea traditur in 

 torminibus, mirum est : anate adposita ventri transire 

 morbum , anatemque emori. Tormina et melle curantur, 

 in quo sunt apes immortuae, decocto. Coli vitium effica- 

 cissime sanatur ave galerita assa in cibo sumpta. Qui- 

 dam in vase novo cum plumis exuri jubent, conterique 

 in cinerem , bibique ex aqua cochlearibus ternis per qua- 

 triduum : quidam cor ejus adalligari femini : alii recens 

 tepensque adhuc devorari. Consularis Asprenatum domus 

 est, in qua alter e fratribus colo liberatus est, ave hac 

 in cibo sumpta, et corde ejus armilla aurea incluso : 

 alter sacrificio quodam, facto crudis laterculis ad for- 

 mam camini, atque ut sacrum peractum erat, obstructo 

 sacello. 



Unum est ossifrago intestinum mirabili natura , om- 

 nia devorata conficienti. Hujus partem extremam ad- 

 alligatam prodesse contra colum constat. Sunt occulti 

 interaneorum morbi , de quibus mirum proditur. Si ca- 

 tuli, priusquam videant, adplicentur triduo stomacho 

 maxime ac pectori, et ex ore aegri suctum lactis acci- 

 piant, transire vim morbi, postremo exanimari, disse- 



